234 



af Halvøen en langstrakt, ca. 80 ha stor, Skov af ganske urskov- 

 agtig Karakter, bestaaende af gamle Ege, Linde og Bøge med 

 frodig, tæt Underskov og et myldrende rigt Insektliv, særlig et 

 Utal af Pluer og Myg, som udklækkes i de side, stærkt tilgroede 

 Moser i Lavningerne mellem de gamle, parallelt løbende Hav- 

 stokke, hvoraf Halvøen er opbygget; uden om Skoven dernæst 

 til alle Sider udstrakte Strandenge, som fortsættes paa Nordsiden 

 af Nyord. Dertil endelig Fred: paa Landtangen foran Indgangen 

 til Skoven laa et ensomt beliggende Skovvoglerhus ellers paa 

 hele Halvøen kun et eneste lille Fiskerhus yderst ude ved Ulvs- 

 haleløbet, og Jagtretten var i Hænderne paa nogle faa kyndige 

 og ivrige Fuglevenner og Jægere. 



Selv i Slutningen af 60'erne kunde en enkelt Mand i Ulvs- 

 hale rose sig af i Løbet af vistnok kun en halv Snes Aar at 

 have skudt ca. 100 Havørne (Haliaetiis alhicilla). 



Nu er Forholdene i mange Henseender forandrede. Borthug- 

 ning af Skovens gamle, store Træer, Udtørring af den Vig, som 

 tidligere adskilte Ulvshale fra Hegneden, Udstykning af Skoven 

 og Engene, Etablering af et Par Bøndergaarde med delvis Op- 

 dyrkning af Strandengene og endelig den tiltagende, hensynsløse 

 Jagt har ganske sikkert i høj Grad forringet Eksistensbetingel- 

 serne for et frodigt Fugleliv. Endnu er dog Ulvshale et interes- 

 sant og ejendommeligt Sted, vel værd et Besøg af Naturvenner. 



FAUNISTISKE OPTEGNELSER. 



AF 



H. F. HAGE. 



(DØD 1904 SOM OVERRÉTSASSESSOR I VIBORG) 



VÆSENTLIGST EFTER MEDDELELSER AF TELEGRAFBESTYRER 

 N. P. PETERSEN 1 I STEGE. 



Red. har modtaget nedenstaaende Meddelelser fra Gustav 

 Hage, der i et Brev af 15 Marts 1914 meddeler, at det er »Op- 

 tegnelser, som jeg i denne Vinter har fundet blandt min afdøde 

 Broders Efterladenskaber (Hother Friedenreich Hage, cand. 

 theol. & jur. født i Stege 1849, død 1904 som Overretsassessor i 

 Viborg; har ogsaa beskæftiget sig endel med topografiske og ar- 

 kæologiske Undersøgelser paa Møen). 



1 Se Tidsskriftets 4 Aarg. S. 69. 



